รัฐบาลไทย-ข่าวทำเนียบรัฐบาล-ปลัดมหาดไทย เผยยอดลงทะเบียนหนี้นอกระบบครบ 17 วัน มูลหนี้ 5,851 ล้านบาท ลงทะเบียนแล้วกว่า 9.8 หมื่นราย โดย มท.1 กำหนดเป็นประธานการประชุมคณะกรรมการจัดการหนี้นอกระบบ ในวันพรุ่งนี้
วันอาทิตย์ที่ 17 ธันวาคม 2566
17/12/2566
ปลัดมหาดไทย เผยยอดลงทะเบียนหนี้นอกระบบครบ 17 วัน มูลหนี้ 5,851 ล้านบาท ลงทะเบียนแล้วกว่า 9.8 หมื่นราย โดย มท.1 กําหนดเป็นประธานการประชุมคณะกรรมการจัดการหนี้นอกระบบ ในวันพรุ่งนี้
ปลัดมหาดไทย เผยยอดลงทะเบียนหนี้นอกระบบครบ 17 วัน มูลหนี้ 5,851 ล้านบาท ประชาชนลงทะเบียนแล้วกว่า 9.8 หมื่นราย โดย มท.1 มีกําหนดเป็นประธานการประชุมคณะกรรมการจัดการหนี้นอกระบบ ในวันพรุ่งนี้
วันนี้ (17 ธ.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงการลงทะเบียนแก้ไขปัญหาหนี้นอกระบบ ซึ่งเป็นวันที่ 17 นับตั้งแต่เปิดลงทะเบียน โดยจากข้อมูลของสํานักการสอบสวนและนิติการ กรมการปกครอง เมื่อเวลา 15.30 น. มีมูลหนี้รวม 5,851.294 ล้านบาท ประชาชนลงทะเบียนแล้ว 98,667 ราย โดยเป็นการลงทะเบียนผ่านระบบออนไลน์ 87,561 ราย และการลงทะเบียน ณ ศูนย์อํานวยการแก้ไขหนี้นอกระบบ 11,106 ราย รวมจํานวนเจ้าหนี้ 69,093 ราย มีพื้นที่/จังหวัดที่มีผู้ลงทะเบียนมากที่สุด 5 ลําดับแรก ได้แก่ 1. กรุงเทพมหานคร ยังคงมากที่สุด มีผู้ลงทะเบียน 6,210 ราย เจ้าหนี้ 5,093 ราย มูลหนี้ 491.003 ล้านบาท 2. จังหวัดนครศรีธรรมราช มีผู้ลงทะเบียน 4,234 ราย เจ้าหนี้ 3,380 ราย มูลหนี้ 256.164 ล้านบาท 3. จังหวัดสงขลา มีผู้ลงทะเบียน 3,907 ราย เจ้าหนี้ 2,733 ราย มูลหนี้ 242.895 ล้านบาท 4. จังหวัดนครราชสีมา มีผู้ลงทะเบียน 3,836 ราย เจ้าหนี้ 2,392 ราย มูลหนี้ 281.977 ล้านบาท 5. จังหวัดขอนแก่น มีผู้ลงทะเบียน 2,571 ราย เจ้าหนี้ 2,019 ราย มูลหนี้ 185.921 ล้านบาท ขณะที่จังหวัดที่มีผู้ลงทะเบียนน้อยที่สุด 5 ลําดับแรก ได้แก่ 1. จังหวัดแม่ฮ่องสอน มีผู้ลงทะเบียน 131 ราย เจ้าหนี้ 85 ราย มูลหนี้ 5.344 ล้านบาท 2. จังหวัดระนอง มีผู้ลงทะเบียน 203 ราย เจ้าหนี้ 127 ราย มูลหนี้ 14.072 ล้านบาท 3. จังหวัดสมุทรสงคราม มีผู้ลงทะเบียน 262 ราย เจ้าหนี้ 180 ราย มูลหนี้ 8.367 ล้านบาท 4. จังหวัดตราด มีผู้ลงทะเบียน 331 ราย เจ้าหนี้ 197 ราย มูลหนี้ 10.237 ล้านบาท และ 5. จังหวัดสิงห์บุรี มีผู้ลงทะเบียน 361 ราย เจ้าหนี้ 238 ราย มูลหนี้ 13.679 ล้านบาท
นายสุทธิพงษ์ จุลเจริญ ปลัดกระทรวงมหาดไทย กล่าวว่า นายเศรษฐา ทวีสิน นายกรัฐมนตรี และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้ติดตามความคืบหน้าของการรับลงทะเบียนและการดําเนินการแก้ไขปัญหาหนี้นอกระบบอย่างต่อเนื่อง ซึ่งกระทรวงมหาดไทยโดยหน่วยงานในระดับพื้นที่ภายใต้การนําของผู้ว่าราชการจังหวัด และนายอําเภอ ได้บูรณาการการทํางานร่วมกับผู้บังคับการตํารวจ ผู้กํากับการสถานีตํารวจทั่วประเทศ เพื่อให้ภารกิจในการ "สะสางแก้ไขปัญหาหนี้นอกระบบ" บรรลุผลสัมฤทธิ์สนองนโยบายของรัฐบาลและกระทรวงมหาดไทยเพื่อประโยชน์สูงสุดของประเทศชาติ โดยเฉพาะอย่างยิ่งฝ่ายปกครองและเจ้าหน้าที่ตํารวจในฐานะ Law Enforcer (ผู้บังคับใช้กฎหมาย) มีหน้าที่ต้องดําเนินการแก้ไขปัญหาหนี้นอกระบบด้วยการจัดระเบียบทั้งสองฝ่าย คือ เจ้าหนี้และลูกหนี้ ให้เป็นไปตามกฎหมาย ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มีกําหนดเป็นประธานการประชุมคณะกรรมการจัดการหนี้นอกระบบ ในวันพรุ่งนี้ (18 ธ.ค. 66) เวลา 09.30 น. ห้องประชุม 301 ตึกบัญชาการ 1 ทําเนียบรัฐบาล
“กระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางออนไลน์ที่ https://debt.dopa.go.th หรือวอร์คอินได้ ณ ที่ว่าการอําเภอ หรือสํานักงานเขตทั่วประเทศ โดยสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง หรือกํานัน ผู้ใหญ่บ้าน ผู้นําชุมชนในพื้นที่” นายสุทธิพงษ์ฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข #MOI